b'\n_START_ARTICLE_\nMetka Franko\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini politi\xc4\x8dnega delavca Otokarja in Marije Franko, rojene Gorjan. Osnovno \xc5\xa1olo je obiskovala v rojstnem kraju (1949-1945), gimnazijo pa v Novi Gorici. Pri Mestnem gledali\xc5\xa1\xc4\x8du v Novi Gorici je za\xc4\x8dela sodelovati leta 1961 in bila potem anga\xc5\xbeirana skozi vse faze njegovega razvoja do ustanovitve Primorskega dramskega gledali\xc5\xa1\xc4\x8da leta 1962, pri katerem je do 1972 nastopala kot honorarni, kasneje pa kot redni \xc4\x8dlan. Snemala je tudi za TV in film. Kot filmska igralka je nastopila v ve\xc4\x8d doma\xc4\x8dih filmih, med drugim tudi v Ljubezen na odoru (re\xc5\xbeija Vojko Duleti\xc4\x8d, 1973) in Bele trave (Bo\xc5\xa1tjan Hladnik, 1976) in nekaterih tujih. Dvakrat je snemala za bavarsko TV M\xc3\xbcnchen ter nastopala tudi v radijskih igrah na Radiu Maribor. V letih 1973 in 1974 je bila \xc4\x8dlanica akcijskega odbora gori\xc5\xa1kega sre\xc4\x8danja Mladih odrov. Do leta 1972 je nastopala pod imenom Metka Ferrari.'